uzivanie green trio
Dobre .ráno.uzivam .xanirvu .na.zrazanie.krvi.a.urutal.mozem.uzivat.gren.trio.
Dobrý deň,
ďakujeme za Vašu otázku.
Chlorella a spirulina a zelený jačmeň (Green Trio) predstavujú koncentrovanú zeleninu (fytoplanktón). Nakoľko obsahujú vitamín K, rušia účinky antikoagulačne pôsobiaceho warfarínu. U novších antikoagulačných preparátov, ako je Xanirva sa tento efekt nepredpokladá.
Interakcie výživového doplnku Green Tri s liekom Urutal sa taktiež nepredpokladá. Pri výživových doplnkoch však neboli vykonávané klinické skúšky, preto prípadné interakcie nemuseli byť zaznamenané.
Riasy sú však schopné viazať v tráviacom trakte cudzorodé látky, ťažké kovy, toxíny a baktérie. Na základe toho môžeme predpokladať, že by mohli chlorella, spirulina a zelený jačmeň viazať molekuly liečiv. K minimalizácii tohoto predpokladaného efektu možno odporúčiť u užívaných liekov časový odstup užívania Green trio 2-3 hodiny. Taktiež odporúčam opatrnosť pri tejto kombinácii. Začnite s nižšími dávkami, neužívajte ich dlhodobo (robte si prestávky v užívaní) a v prípade akútneho problému treba ich užívanie prerušiť.
Užívanie chlorelly, spiruliny a zeleného jačmeňa však nie je vhodné, pokiaľ sa jedná o akútny zápal hlbokého žilného systému dolných končatín, akútnu pľúcnu embolizáciu, skoré stavy po srdečných či mozgových infarktoch, či stavy geneticky podmienenej zvýšenej pohotovosti ku zrážaniu krvi a stavy po operáciách srdca (chlopné náhrady, bypassy), kedy je zvýšené riziko vzniku trombov.
Prajem pekný zvyšok dňa.
S pozdravom
PharmDr. Veronika Kiabová